Cristina Ich a anunțat că mama sa se află în atenția specialiștilor de pe secția de chirurgie a unui spital din Galați. Iubita lui Alex Pițurcă este disperată și totodată dezamăgită de sistemul medical din România, dat fiind faptul că părintele său a fost nevoit să aștepte trei zile pentru o intervenție.
Este greu de crezut că mai are nevoie de o prezentare complexă – Cristina Ich este una dintre cele mai cunoscute vedete din showbizul românesc, făcându-se remarcată în spațiul public prin prisma frumuseții sale, activității de influencer desfășurată în mediul online și relația cu Alex Pițurcă.
În ultimii ani, Cristina Ich a ales să fie mai discretă privind viața personală, neîmpărtășind la fel de multe detalii intime cum făcea odată. Când consideră, însă, că are de comunicat un mesaj de interes pentru publicul său, lasă garda jos. Așa s-a întâmplat marți, 14 mai, dezvăluind că mama ei se află la spital.
Mama Cristinei Ich este cu siguranță cunoscută de fanii vedetei, aceasta din urmă făcând publice, de-a lungul timpului, mai multe poze cu părintele său. Nimeni nu a trecut cu vederea faptul că mama iubitei lui Alex Pițurcă arăta în tinerețe și continuă să arate excepțional. Este pur și simplu o zeiță!
Veștile, de această dată, nu sunt pozitive privind starea mamei Cristinei Ich. Vedeta s-a arătat disperată, după ce mama ei a trebuit să aștepte trei zile prin spitale, ca medicii să o trateze, în urma unei mușcături de căpușă. Abia astăzi a reușit să găsească un loc liber la chirurgie, la un spital din Galați.
Cristina Ich, frustrată de situația în care se află mama ei, care este tratată abia după trei zile de așteptare, a făcut public cazul pe canalul său de Instagram.
„Mama mea a fost mușcată de o căpușă acum trei zile, iar abia astăzi a reușit să găsească un loc la chirurgie, deoarece alții au fost considerați prioritate și situația ei nu a fost văzută ca fiind foarte gravă. De trei zile stă pe holurile spitalelor din Galați.
La Spitalul de Boli Infecțioase i-au spus că nu au ce să-i facă, deoarece nu dispun de secție de chirurgie🤯”, a notat Cristina Ich într-un mesaj postat pe canalul său de pe Instagram, după cum se poate observa și în captura de ecran încărcată în galeria foto.
Iubita lui Alex Pițurcă a profitat de ocazie și i-a sfătuit pe urmăritorii săi să fie foarte atenți cu căpușele, care, dacă nu sunt îndepărtate imediat de la locul mușcăturii și nu se dezinfectează zona, pot cauza complicații, cum ar fi: durere de cap, dificultăți de respirație, palpitații cardiace, paralizie și altele.
„Oricum, fiți atenți cu căpușele, nu este de glumă. Pe Noah îl dau în fiecare zi cu spray de căpușe, mai ales că grădinița lui este în pădure și este mult mai expus”, a completat Cristina Ich, în mesajul transmis comunității sale.
Amintim că vedeta este din nou împreună cu tatăl copilului său, Noah. Cristina Ich s-ar fi împăcat cu Alex Pițurcă, potrivit informațiilor publice, așa cum a preconizat și socrul său.
De altfel, vedeta a declarat la începutul anului că nu a fost niciodată despărțită de fostul fotbalist, ci doar a ales să nu facă publice în mediul online detalii privind viața ei amoroasă.